“ Бүләк ” , “ Гөлнәзирә ” , “ Кадриль ” , “ Ҡороҡсолар ” , “ Кәркәүек ” ( “ Краковяк ” ) , “ Шаян ҡыҙҙар ” , “ Яҙғы ташҡын ” һ.б. бейеүҙәрҙә яңғыҙ партиялар башҡара . Кремль һарайы сәхнәһендә , П.И.Чайковский ис . , “ Рәсәй ” ( бөтәһе лә — Мәскәү ) , “ Октябрьский ” ( Санкт-Петербург ) һ.б. концерт залдарында сығыш яһай . Мәскәүҙә БР көндәрендә ( 1997 ) , Санкт-Петербургта , Әзербайжанда ( икеһе лә — 2001 ) БР мәҙәниәте көндәрендә , Ҡаҙағстанда Рәсәй көндәрендә ( Астана , 2004 ) , Төркиәлә БР көндәрендә ( Истанбул ҡ . , 2006 ) ҡатнаша .